Neuvoston ja neuvostossa kokoontuneiden jäsenvaltioiden hallitusten edustajien päätöslauselma,

annettu 14 päivänä joulukuuta 2000,

liikkuvuutta koskevasta toimintasuunnitelmasta

(2000/C 371/03)

NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka

OVAT VAKUUTTUNEITAsiitä, että todellisen tietämyksen Euroopan luominen on yksi Euroopan yhteisön painopistealueista ja että juuri koulutuksen avulla eurooppalaiset omaksuvat eurooppalaisuuden ja poliittisen Euroopan perustana olevat yhteiset kulttuuripiirteet,

OVAT VARMOJA siitä, että tämän käsityksen pohjana on moninaisuutemme ja täydentävyytemme oivaltaminen puolin ja toisin. Tämä edellyttää henkilökohtaisten yhteyksien, tietämysten ja kokemusten vaihdon moninkertaistamista,

OVAT VAKUUTTUNEITA siitä, että on erityisen tärkeää toteuttaa nuorille, lukiolaisille, opiskelijoille, tutkijoille ja kaikille koulutuksessa oleville henkilöille ja heidän opettajilleen suunnattuja ymmärrettäviä ja kaikille jäsenvaltioille yhteisiä toimia. Tietämyksen Eurooppaa rakentamalla luomme aidon tunteen eurooppalaisesta yhteenkuuluvuudesta,

OVAT TIETOISIA siitä, että tietämyksen Eurooppa on myös taloudellinen välttämättömyys. Kansainvälistyneessä ja entistä enemmän tietämykseen perustuvassa taloudessa avoimuus vieraille kulttuureille ja kyky hankkia koulutusta ja työskennellä monikulttuurisessa ympäristössä ovat olennaisen tärkeitä Euroopan talouden kilpailukyvylle,

OVAT VAKUUTTUNEITA, siitä, että nuorten, lukiolaisten, opiskelijoiden, tutkijoiden ja kaikkien koulutuksessa olevien henkilöiden ja heidän opettajiensa liikkuvuuden kehittäminen Euroopassa on tärkeä poliittinen tavoite, joka vaatii sekä Euroopan yhteisön että sen jäsenvaltioiden sitoutumista ja samanaikaisia ponnisteluja,

TOTEAVAT, että tämän tavoitteen saavuttamiseksi Euroopalla on nyt käytettävissään monipuolisia välineitä. Yhteisön Sokrates-, Leonardo da Vinci- ja Nuoriso-ohjelmat ovat tässä suhteessa merkinneet huomattavaa edistysaskelta, ja niillä on tärkeä asema, joka edelleen korostuu ohjelmien toisen sukupolven aikana,

OVAT VAKUUTTUNEITA siitä, että tätä edistystä on jatkettava. Liikkuvuuteen osallistuvia henkilöitä on vielä vähän, vaikka heidän määränsä onkin lisääntymässä. Esimerkiksi opiskelijoiden osalta on kyse vain pienestä prosenttiosuudesta. Jäljellä on huomattavia esteitä, kuten epätasainen tiedonsaanti, rahoitukselliset esteet, verotukseen ja sosiaaliturvaan liittyvät hallinnolliset vaikeudet, monimutkaiset oleskelumuodollisuudet ja asemaa ja uraa koskevat epäkohdat,

TOTEAVAT, että Lissabonissa 23 ja 24 päivänä maaliskuuta 2000 pidetyn Eurooppa-neuvoston erityiskokouksessa tunnustettiin, että on kiireesti poistettava esteet ja edistettävä liikkuvuutta, ja että sen päätelmissä neuvostoa ja komissiota kehotetaan määrittelemään "opiskelijoiden, opettajien sekä koulutus- ja tutkimushenkilöstön liikkuvuutta edistävät keinot vuoden 2000 loppuun mennessä käyttämällä kaikkia yhteisön nykyisten ohjelmien tarjoamia mahdollisuuksia, poistamalla esteitä ja noudattamalla suurempaa avoimuutta pätevyyksien ja opiskelu- ja koulutusjaksojen tunnustamisessa" (26 kohta),

SITOUTUVAT toteuttamaan kansalaisten voimakkaisiin odotuksiin vastaamiseksi tarvittavat toimenpiteet liikkuvuuden esteiden poistamiseksi ja liikkuvuuden edistämiseksi komission tuella, kukin oman toimivaltansa mukaisesti ja toissijaisuusperiaatetta noudattaen,

TOTEAVAT, että tällä päätöslauselmalla ei suinkaan rajoiteta komission ja neuvoston jo aloittamaa merkittävää työtä, jolla pyritään luomaan asianmukaiset oikeudelliset puitteet liikkuvuuden edistämiselle, eikä varsinkaan ehdotusta liikkuvuutta koskevaksi suositukseksi, jonka nopea hyväksyminen on toivottavaa. Sen sijaan tämän päätöslauselman tarkoituksena on helpottaa yhteisön aloitteiden toteuttamista tällä alalla ehdottamalla mahdollisia konkreettisia toimia. Nämä toimet toteutetaan tiiviissä yhteistyössä kaikkien asianomaisten toimijoiden ja instituutioiden, erityisesti yliopistojen, kanssa, joiden osallistuminen on onnistumisen keskeinen edellytys,

OTTAVAT myönteisesti VASTAAN liitteessä olevan liikkuvuutta koskevan toimintasuunnitelman, joka esiteltiin opetusministereille Sorbonnessa 30 päivänä syyskuuta 2000. Toimintasuunnitelmassa on otettu huomioon kolme päätavoitetta:

- liikkuvuuden määritteleminen ja demokratisoiminen Euroopassa,

- asianmukaisten rahoitusmuotojen edistäminen,

- liikkuvuuden lisääminen ja sen edellytysten parantaminen.

Toimintasuunnitelmassa mainitut toimenpiteet on laadittu niin, että ne muodostavat 42 toimenpiteen "paketin", joka on jaettu neljään lukuun. Niiden soveltamisalan ja yhteisvaikutuksen tarkoituksena on tunnistaa ja poistaa ne esteet, joita liikkuvuustoimia toteuttamaan pyrkivät kohtaavat riippumatta siitä, missä kyseiset toimijat ovat.

Ensimmäiseen lukuun kuuluvat toimet, joiden tarkoituksena on edistää liikkuvuutta toimenpiteillä, jotka koskevat niiden henkilöiden koulutusta, jotka osallistuvat liikkuvuuden toteuttamiseen, monikielisyyden kehittämistä sekä hyödyllisten tietojen saatavuutta.

Toinen luku koskee liikkuvuuden rahoittamista, ja sen puitteissa pyritään määrittelemään toimenpiteitä, joilla voitaisiin saada käyttöön kaikki mahdolliset rahoituskeinot.

Kolmannen luvun tarkoituksena on lisätä ja kehittää liikkuvuutta lisäämällä sen toteuttamismuotoja ja parantamalla vastaanotto-olosuhteita ja aikataulujärjestelyjä.

Neljännessä luvussa kuvataan toimenpiteitä, joiden tarkoituksena on liikkuvuuskausien hyödyntäminen ja saadun kokemuksen tunnustaminen,

VAKUUTTUNEINA siitä, että vaikka kaikki jäsenvaltiot käyttävät vapaaehtoisesti ja komission tuella niitä toimia, joiden avulla niiden mielestä parhaiten voidaan voittaa liikkuvuuteen hakeutuvien henkilöiden kohtaamat esteet, kaikki ovat jo nyt yhtä mieltä siitä, että seuraavat toimintasuunnitelman toimenpiteet ovat erityisen merkittäviä:

- kehitetään monikielisyyttä,

- luodaan portaali, jonka kautta pääsee erilaisiin liikkuvuutta koskeviin eurooppalaisiin tietolähteisiin,

- tunnustetaan liikkuvuusjaksot kursseilla, joiden suorittamisesta voi saada todistuksen,

- koulutetaan opettajista ja hallintohenkilöstöstä todellisia liikkuvuuden toimijoita, jotka voivat antaa neuvoja ja ohjausta ja laatia liikkuvuussuunnitelmia,

- määritellään ja hyväksytään laatusopimus, jolla varmistetaan koulutukseen tulevien muiden maiden kansalaisten vastaanotto,

- laaditaan luettelo opiskelijoiden, koulutuksessa olevien henkilöiden ja kouluttajien vaihtomahdollisuuksista ja hyvistä käytännöistä,

- sovitetaan yhteen unionin, jäsenvaltioiden, paikallisten yhteisöjen ja julkisen ja yksityisen sektorin myöntämä liikkuvuuden rahoitus,

EHDOTTAVAT, että neuvosto tekee 17 päivänä joulukuuta 1999 annetulla neuvoston päätöslauselmalla(1) käyttöön otetun pysyvän yhteistyömallin mukaisesti ja asetettujen tavoitteiden toteuttamisessa saavutetun edistyksen säännöllisin väliajoin suoritettavaksi arvioimiseksi yhteistyössä unionin muiden asianomaisten toimielinten kanssa säännöllisesti tilannearvion, periaatteessa kahden vuoden välein.

PALAUTTAVAT MIELEEN, että tässä suunnitelmassa määritellään myös laaja-alaisempia toimenpiteitä, jotka kuuluvat laajempaan koordinointiin jäsenvaltioissa sekä komission ja jäsenvaltioiden hallintojen välillä.

Lissabonin Eurooppa-neuvoston erityiskokouksen päätelmien mukaisesti tämä päätöslauselma toimitetaan Nizzassa kokoontuvalle Eurooppa-neuvostolle.

(1) Neuvoston päätöslauselma, annettu 17 päivänä joulukuuta 1999, "uudelle vuosituhannelle": Uusien työtapojen kehittäminen Euroopan koulutusalan yhteistyötä varten (EYVL C 8, 12.1.2000, s. 6).

LIITE

LIIKKUVUUTTA KOSKEVA TOIMINTASUUNNITELMA

Ehdotetut tavoitteet ja toimenpiteet

A. YLEISTAVOITE

>TAULUKON PAIKKA>

B. ERITYISET TAVOITTEET

I LIIKKUVUUDEN EDISTÄMINEN EUROOPASSA

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

II LIIKKUVUUDEN RAHOITUKSEN EDISTÄMINEN

>TAULUKON PAIKKA>

>TAULUKON PAIKKA>

III LIIKKUVUUDEN MAHDOLLISUUKSIEN LISÄÄMINEN JA PARANTAMINEN

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

IV LIIKKUVUUSKAUSIEN HYÖDYNTÄMINEN

>TAULUKON PAIKKA>

>TAULUKON PAIKKA>

>TAULUKON PAIKKA>